CELEX: 62010TN0384
Language: fi
Date: 2010-09-08 00:00:00
Title: Asia T-384/10: Kanne 8.9.2010 — Espanjan kuningaskunta v. komissio

23.10.2010   
            
            
               FI
            
            
               Euroopan unionin virallinen lehti
            
            
               C 288/64
            
         
      Kanne 8.9.2010 — Espanjan kuningaskunta v. komissio
      (Asia T-384/10)
      ()
      (2010/C 288/115)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies: J. Rodríguez Cárcamo)
      
         Vastaaja: Euroopan komissio
      
         Vaatimukset
      
      
                  —
               
               
                  Seuraaville hankkeille (hankeryhmille) koheesiorahastosta myönnetyn tuen alentamisesta 30.6.2010 tehty komission päätös nro K(2010) 4147 on kumottava: ”Guadina-jokilaakson väestön vesihuolto: Andévalon alue” (2000.ES.16.C.PE.133), ”Guadalquivir-jokilaakson maanparannus ja -puhdistus: Guadaira, Aljarafe ja Guadalquivirin luonnonsuojelualueet” (2000.16.C.PE.066) ja ”Granadan ja Malagan maakuntien kaupunkijärjestelmien vesihuolto” (2002.ES.16.C.PE.061), ja
               
            
                  —
               
               
                  komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komission on myöntänyt koheesiorahastosta tukea eri hankkeille, jotka koskevat ”Guadina-jokilaakson väestön vesihuoltoa: Andévalon alue” (2000.ES.16.C.PE.133) (18.12.2001 tehty päätös K(2001) 4113), ”Guadalquivir-jokilaakson maanparannusta ja -puhdistusta: Guadaira, Aljarafe ja Guadalquivirin luonnonsuojelualueet” (2000.16.C.PE.066) (29.12.2000 tehty päätös K(2000) 4316) ja ”Granadan ja Malagan maakuntien kaupunkijärjestelmien vesihuoltoa” (2002.ES.16.C.PE.061) (24.12.2002 tehty päätös K(2002) 4689).
      Eri hankkeet oli toteutettava eri urakkasopimusten avulla.
      Riidanalaisella päätöksellä koheesiorahastosta alun perin myönnettyä tukea alennetaan vastaavilla rahoitusta koskevilla korjauksilla.
      Kantaja esittää väitteidensä tueksi seuraavat perusteet:
      
                  1)
               
               
                  Asetuksen N:o 1994/1164 (1) H.2 artiklan rikkominen, koska
                  
                              —
                           
                           
                              julkisia hankintoja koskevien Euroopan unionin direktiivien rikkomisen perusteella on sovellettu rahoitusta koskevaa korjausta sopimuksiin, joihin näitä direktiivejä ei kuitenkaan sovelleta ja
                           
                        
                              —
                           
                           
                              rahoitusta koskevaa korjausta on sovellettu Euroopan unionin lainsäädännön rikkomisen perusteella, jota ei kuitenkaan ole tapahtunut, koska sopimusten kohdetta ei ole jaettu osiin.
                           
                        
            
                  2)
               
               
                  Toissijaisesti kaiken edellä esitetyn osalta kyseessä olevan asetuksen rikkominen, koska julkisia hankintoja koskevaa direktiiviä 93/37/ETY ei ole rikottu kokemuksen tai keskimääräisen hinnan suhteen.
               
            
                  3)
               
               
                  Viime sijassa kantaja vetoaa suhteellisuusperiaatteen loukkaamiseen.
               
            
         (1)  Koheesiorahastosta 16.5.1994 annettu neuvoston asetus (EY) N:o 1164/94.